مجدى صابر

مجدى صابر، راقص باليه مصرى و رئيس دار الأوبرا المصريه ، هو أول مصرى يقف على مسرح دار الأوبرا المصرية عند افتتاحها كبطل عرض باليه "أبو سمبل"، ونجم فرقة باليه القاهرة وباليه أوبرا القاهرة لحد سنة 1988.

لعب صابر الأدوار الرئيسية فى مجموعة من الباليهات الكلاسيكية العالمية، منها دون كيشوت، بحيرة البجع، كسارة البندق، روميو وجولييت، أنطونيو وكليوباترا، جيزيل، القرصان.

كمان صمم الكتير من الاحتفالات والمهرجانات القومية جوه البلاد وخارجها، ومنها "نصر اكتوبر، مهرجان السينما، احتفالات أعياد الطفولة، مهرجان المزيكا العربية لاكتر من 10 دورات، حفل افتتاح مدينة الإنتاج الإعلامي، حفل افتتاح بطولة العالم لكرة اليد فى الصالة المتغطيه، حفل افتتاح بطولة العالم لكرة القدم للشباب باستاد القاهرة".

وشغل منصب عضو لجنة تحكيم مسابقة مواهب المدارس الأجنبية فى مصر، عضو لجنة اختيار أعضاء الفرق (عارضو الباليه) بفرق دار الأوبرا، ومدرساً فى المعهد العالى للفنون المسرحية بدولة الكويت، والمعهد العالى للفنون المسرحية فى أكاديمية الفنون المصرية.

كمان صمم استعراضات اكتر من 50 عمل لمسرح الدولة، و كتير من الأعمال الفنية التانيه، منها "ليلة من ألف ليلة، غراميات عطوة أبو مطوة، البهلوانات، روميو وجولييت، أوبريت حبيبى يا وطن، فوازير جيران الهنا وحلم ولا علم، أوبريتات الأرملة الطروب، إكسير الحب، جواز فيجارو، الحفل التنكري، أوبريت الليلة الكبيرة اللى أخرجه الراحل الدكتور عبد المنعم كامل، باليه ليلة مصرية".
مثّل مصر، بفرقة الباليه، فى الكتير من دول العالم، منها الولايات المتحدة، روسيا، المانيا، فرنسا، كوريا، انجلترا، الصين، الهند، المكسيك. شغل منصب رئيس البيت الفنى للمزيكا والأوبرا للباليه من سنة 2017.
يُذكر أن مجدى صابر من مواليد عام 1963، حاصل على بكالوريوس تجارة من جامعة القاهرة، وشهادة بكالوريوس المعهد العالى للباليه، وعمل معيداً فيه، بقسم تصميم و إخراج الباليه.

تصنيف:مواليد 1963
تصنيف:رقاصين باليه مصريين